b'\n_START_ARTICLE_\nTone \xc4\x8cesen\n_START_SECTION_\n\xc5\xbdivljenjepis\n_START_PARAGRAPH_\nDodiplomski \xc5\xa1tudij je opravil na Teolo\xc5\xa1ki fakulteti v Ljubljani in na Pape\xc5\xa1ki univerzi Gregoriana. Magisterij pa na Pape\xc5\xa1ki salezijanski univerzi, kjer se je ukvarjal s podro\xc4\x8djem mladinske pastorale in dela za mladimi. _NEWLINE_Od leta 2004 do 2013 je bil u\xc4\x8ditelj predmeta Vera in kultura na \xc5\xa0kofijski klasi\xc4\x8dni gimnaziji v Ljubljani. Od leta 2004 do 2008 je bil duhovni vodja Jegli\xc4\x8devega dija\xc5\xa1kega doma, v letih 2008\xe2\x88\x922013 je bil \xc5\xa1olski kaplan na \xc5\xa0kofijski klasi\xc4\x8dni gimnaziji. _NEWLINE_Od jeseni 2013 do marca 2018 je bil direktor in duhovni asistent Skupnosti katoli\xc5\xa1ke mladine (www.skam.si). Poleg tega je bil v istem obdobju \xc5\xa1e voditelj univerzitetne pastorale v Ljubljanski nad\xc5\xa1kofiji; tajnik Med\xc5\xa1kofijskega odbora za mladino in kaplan v \xc5\xa0tudentskem domu Janeza F. Gnidovca v \xc5\xa0entvidu. _NEWLINE_Z marcem 2018 je Tone \xc4\x8cesen postal direktor Zavoda sv. Stanislava.'